  Anexa 3
	[image: ]
	Colegiul Naţional ,,Sfântul Sava”
str. G-ral Berthelot, nr. 23, sector 1, cod. 010164, Bucureşti, tel: 021/314.92.94; 021/312.68.21; 
www.licsfsava.ro; e-mail: secretariatsfsava@gmail.com; 


                                                    Nr. înreg. 2921/04.11.2025
                                                       Aprobat in sedința CA din 12.11.2025



FIȘĂ DE RESPONSABILITĂȚI
a persoanei cu rol de facilitator al elevului cu CES

Unitatea de învățământ: COLEGIUL NAȚIONAL „SFÂNTUL SAVA”
An școlar: 2025–2026
Nivel de învățământ: Liceu 
I. Date de identificare
* Elev: ________________
* Facilitator: ________________
* CNP: __________
* Adresa: ________________
* Telefon / E-mail: ________________
II. Scopul
Asigurarea sprijinului individualizat pentru participarea deplină a elevului cu cerințe educaționale speciale (CES) la procesul educațional și la activitățile școlare și extrașcolare, în condiții de incluziune, demnitate și respect, conform recomandărilor din certificatul emis de CMBRAE și planul de servicii individualizat (PSI).

III. Responsabilitățile părintelui–facilitator
1. Prezență și participare
· Este prezent la toate orele de curs la care participă elevul, pe întreaga durată a programului școlar, conform graficului asumat (orarul clasei) ;
· Participă la activitățile educative și extrașcolare organizate de CNSS, în care este implicat elevul;
· În caz de absență justificată (boală, urgență), anunță în prealabil dirigintele clasei și conducerea unității, urmând a prezenta documentele justificative în cel mult 5 zile lucrătoare;
· Se asigură că absența nu afectează sprijinul educațional oferit elevului; 
· În cazul în care facilitatorul nu este prezent alături de elevul cu CES la activități conform graficului asumat, acesta nu mai poate veni decât după ce depune o altă cerere și se reia procesul de acces al facilitatorului.
 2. Rol și limite de intervenție
· Sprijină elevul în activitățile de învățare, organizarea materialelor și menținerea atenției;
· Monitorizează elevul în imediata apropiere a clasei (hol), fără a perturba cu prezența activitatea copiilor din clasă
· Facilitează comunicarea între elev, colegi și cadrele didactice;
· Îi este interzis să intervină sau să perturbe procesul instructiv-educativ organizat de cadrul didactic;
· Respectă instrucțiunile cadrului didactic și ale profesorului de sprijin;
· Nu substituie profesorul și nu influențează notarea elevului.
· Răspunde de eventualele situații critice sau de risc în care se poate afla elevul din cauza nesupravegherii acestuia de către facilitator (în timpul activităților și în pauze);
Dacă facilitatorul manifestă un comportament/limbaj inadecvat față de ceilalți elevi, cadrele didactice sau părinții colectivului de elevi, cadrul didactic/părintele/elevul major solicită în scris directorului schimbarea imediată a acestuia și se întrerupe, până la clarificarea situației, accesul acestuia în clasă.
3. Colaborare și comunicare
· Colaborează permanent cu profesorii, dirigintele, profesorul de sprijin/consilierul școlar și conducerea școlii;
· Informează cadrele didactice cu privire la nevoile curente ale copilului, respectând confidențialitatea datelor;
· Comunicarea cu cadrele didactice se realizeaza exclusiv prin dialog față în față, nu prin intermediul apelului telefonic sau al aplicațiilor mobile. 
· Participă la ședințele, întâlnirile și evaluările periodice privind progresul elevului;
· Completează fișe de observație sau rapoarte privind sprijinul oferit elevului, la cererea profesorului de sprijin sau a dirigintelui.
4. Respectarea normelor și confidențialității
· Respectă Regulamentul de organizare și funcționare al CNSS;
· Manifestă o conduită adecvată mediului educațional și relațiilor cu personalul școlii;
· Păstrează confidențialitatea informațiilor privind alți elevi, profesori sau activități interne;
· Facilitatorului îi este interzis să folosească telefonul în timpul orelor de curs cu excepția situațiilor in care cadrul didactic solicită sau permite acest lucru în scop educațional. 
· Nu realizează fotografii/înregistrări audio/video pe parcursul prezenței sale în cadrul colegiului și în incinta acestuia fără acordul scris al conducerii.
5. Raportare și monitorizare
· Completează, la cererea responsabilului de caz, fișa de observație privind progresul elevului;
· Participă la întâlnirile periodice de evaluare și la actualizarea planului de servicii individualizat (PSI).
IV. Durata și aplicabilitatea
Prezenta fișă este valabilă pe durata anului școlar 2025–2026, cu posibilitatea de actualizare la începutul fiecărui modul, în funcție de evoluția și nevoile elevului.

Relația facilitatorului cu responsabilul de caz
1. Prezența facilitatorul în unitate si respectarea atribuțiilor acestuia sunt monitorizate de către responsabilul de caz;
2. Responsabilul de caz include facilitatorul în planul de servicii psihoeducaționale;
3. Responsabilul de caz menționează în raportul de monitorizare al planului de servicii educaționale, calitatea și relevanța prestației facilitatorului în raport cu toți factorii implicați în procesul instructiv educativ si terapeutic recuperator;


Subsemnata, ___________________________ în calitate de facilitator al elevei/elevului _________________________________din clasa ________________am luat la cunoștință și sunt de acord să respect  prevederile prezentului document.  
Am primit un exemplar. 



  Data ______________________	 	                    

  Semnătură facilitator____________________


  Responsabil de caz/Diriginte __________________ 


  Director   ________________________

